
I SKYRIUS
PAREIGYBĖ

1. Pareigybės pavadinimas – maisto sandėlininkas. 
2. Pareigybės grupė – kvalifikuotas darbuotojas.
3. Pareigybės lygis – C. 
4. Pareigybės paskirtis – užtikrinti maisto produktų priėmimą, saugojimą, apskaitą ir išdavimą Mažeikių lopšelio-darželio  „Delfinas“ (toliau – Įstaiga) virtuvei, laikantis higienos normų, maisto saugos reikalavimų bei teisės aktų nustatytos tvarkos. 
5. Maisto sandėlininkas tiesiogiai pavaldus Įstaigos administratoriui.
6. Maisto sandėlininką į darbą priima ir iš pareigų atleidžia Įstaigos direktorius Lietuvos Respublikos darbo kodekso ir kitų teisės aktų nustatyta tvarka.

II SKYRIUS
[bookmark: _GoBack]SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Darbuotojas, einantis šias pareigas, turi atitikti šiuos reikalavimus:
7.1.  turėti ne žemesnį kaip vidurinį išsilavinimą ir (ar) profesinę kvalifikaciją;
7.2.  išmanyti maisto produktų laikymo, sandėliavimo ir apskaitos reikalavimus;
7.3.  išmanyti higienos normų (HACCP) ir maisto saugos reikalavimus;
7.4.  gebėti dirbti su maisto produktų priėmimo ir išdavimo dokumentais;
7.5.  turėti minimalią kompiuterinio raštingumo kvalifikaciją apimančią informacinių technologijų žinias ir gebėjimus. Minimaliai patenkinti poreikius naudojantis elektroninėje erdvėje teikiamomis paslaugomis – informacijos parengimu, paieška ir perdavimu bei komunikacija;
7.6.  būti atsakingam, kruopščiam, sąžiningam, laikytis darbo saugos ir higienos reikalavimų;
7.7.  privalo pasitikrinti sveikatą ir turėti galiojančią sveikatos pažymą darbui su maistu. 

III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Maisto sandėlininkas vykdo šias funkcijas:
8.1. priima maisto produktus iš tiekėjų pagal pateiktus važtaraščius ir sutartis;
8.2. tikrina gaunamų produktų kokybę, kiekį, galiojimo terminus ir temperatūrinius reikalavimus;
8.3. užtikrina, kad priimti produktai atitiktų higienos ir saugos reikalavimus;
8.4. sandėliuoja maisto produktus laikantis nustatytų laikymo sąlygų ir „FIFO“ principo;
8.5. pagal valgiaraštį, iš tiekėjų su kuriais sudarytos sutartys, užsako maisto produktus;
8.6. išduoda maisto produktus virtuvei pagal patvirtintą valgiaraštį ir paraiškas;
8.7. veda maisto produktų apskaitą (gavimas, išdavimas, likučiai);
8.8. pildo ir saugo apskaitos dokumentus;
8.9. kontroliuoja sandėlyje esančių produktų galiojimo terminus;
8.10. užtikrina sandėlio švarą, tvarką ir higienos reikalavimų laikymąsi;
8.11. dalyvauja inventorizacijose ir patikrinimuose;
8.12. informuoja Įstaigos direktorių arba atsakingą asmenį apie produktų trūkumus, broką ar neatitikimus;
8.13. kelia kvalifikaciją higienos, maisto saugos ir darbo saugos srityse, dalyvauja privalomuose mokymuose;
8.14. laikosi darbo saugos, priešgaisrinės saugos ir higienos reikalavimų;
8.15. vykdo kitus Įstaigos direktoriaus teisėtus pavedimus, susijusius su pareigybės funkcijomis. 

IV SKYRIUS
ŠIAS PAREIGAS EINANČIO DARBUOTOJO TEISĖS

9. Maisto sandėlininkas turi teisę:
9.1. gauti reikalingą informaciją ir dokumentus, susijusius su maisto produktų tiekimu ir apskaita;
9.2. reikalauti, kad produktai būtų pristatomi pagal sutartinius reikalavimus;
9.3. atsisakyti priimti nekokybiškus ar reikalavimų neatitinkančius produktus;
9.4. teikti pasiūlymus dėl maisto produktų sandėliavimo ir darbo vykdymo gerinimo;
9.5. reikalauti saugių ir higieniškų darbo sąlygų;
9.6. naudotis kitomis Lietuvos Respublikos teisės aktuose nustatytomis teisėmis. 

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

10. Maisto sandėlininkas atsako už:
10.1. priimamų ir išduodamų maisto produktų kokybę ir apskaitos tikslumą;
10.2. sandėliuojamų produktų saugumą ir tinkamą laikymą;
10.3. higienos normų ir maisto saugos reikalavimų laikymąsi;
10.4. apskaitos dokumentų teisingumą;
10.5. materialinių vertybių išsaugojimą;
10.6. darbo saugos ir vidaus tvarkos taisyklių laikymąsi;
11. Už pareigų nevykdymą arba netinkamą vykdymą maisto sandėlininkas atsako Lietuvos Respublikos darbo kodekso, Lietuvos Respublikos švietimo įstatymo ir kitų teisės aktų nustatyta tvarka.

